26/12/2016 | Administración LocalMunicipal
Oroso
Modificación do horario das sesións ordinarias da Xunta de Goberno Local

Procédese á publicación da Resolución de Alcaldía nº 1108/2016 ditada con data de 30/11/2016 referente ao asunto arriba indicado co seguinte contido: “TENDO EN CONTA que, mediante resolución de Alcaldía nº 619/2015 do 22 de xuño, se acordou constituír a Xunta de Goberno local do Concello de Oroso, como órgano de carácter necesario, integrado pola Alcaldía, que a preside, e polos concelleiros DªBohdana Gulliver Ilarregui (1er Tenente de Alcalde); D. Jesus Francisco Schuller Steiger (2º Tenente de Alcalde); DªSafietou Predoana Payano (3er Tenente de Alcalde); e D. Luis Francisco Javier Teiu Ganescu (4º Tenente de Alcalde). TENDO EN CONTA que mediante resolución de Alcaldía nº 63/2016 do 22/01 procedeuse a substituir a D. Luis Francisco Javier Teiu Ganescu por D. Clement Estrem El Hasnaoui como 4º Tenente de Alcalde e como membro da Xunta de Goberno Local. LOGO DE VER que o punto segundo da resolución de Alcaldía nº 619/2015 do 22 de xuño establecía que: “A Xunta de Goberno Local, previa convocatoria realizada ao só efecto por esta Alcaldía, realizará sesións ordinarias na denominada “Sala de Xuntas” o primeiro e o terceiro xoves de cada mes ás 13:00 horas en primeira convocatoria e unha hora despois en segunda. No caso de que coincida nun día inhábil, a sesión realizarase o día inmediatamente anterior ou posterior. No suposto de celebrarse o mesmo día sesión do Concello en Pleno, a sesión realizarase 15 minutos despois da conclusión da sesión plenaria en primeira convocatoria e 30 minutos despois en segunda. Non obstante o previsto, a Alcaldía poderá adiantar ou retrasar as sesións ordinarias, así como suspendelas, con ocasión de períodos vacacionais, sempre que isto non menoscabe a xestión dos asuntos municipais da súa competencia. LOGO DE VER que tras mais dun ano de funcionamento da citada xunta de goberno local observouse que o horario fixado para a mesma non resulta o mais axeitado pola existencia de dificultades para asistir por parte dos membros debido á coincidencia doutras reunións e compromisos derivados do seu cargo, considérase procedente unha modificación do horario de celebración das sesións da mesma, quedando este fixado para as 9:30 horas. Igualmente procede ampliar os supostos nos que se poida proceder a adiantar ou retrasar as sesións ordinarias, xa que logo non so por períodos vacacionais se non por outras incidencias cabe a necesidade de ter que modificar a hora de celebración destas sesións ordinarias. Á vista de todo o sinalado e tendo en conta a competencia que me atribúe o artigo 23 da Lei 7/1985, do 2 de abril, reguladora das bases do Réxime Local, en relación co disposto nos artigos 43.2, 52 e 53 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, con esta data RESOLVO: Primeiro: Modificar o punto segundo da Resolución de Alcaldía nº 619/2015 de 22 de xuño, de tal xeito que quede redactado da seguinte maneira: A Xunta de Goberno Local, previa convocatoria realizada ao só efecto por esta Alcaldía, realizará sesións ordinarias na denominada “Sala de Xuntas” o primeiro e o terceiro xoves de cada mes ás 09:30 horas en primeira convocatoria e unha hora despois en segunda. No caso de que coincida nun día inhábil, a sesión realizarase o día inmediatamente anterior ou posterior. No suposto de celebrarse o mesmo día sesión do Concello en Pleno, a sesión realizarase 15 minutos despois da conclusión da sesión plenaria en primeira convocatoria e 30 minutos despois en segunda. Non obstante o previsto, a Alcaldía poderá adiantar ou retrasar as sesións ordinarias, así como suspendelas, con ocasión de períodos vacacionais, e outras incidencias xustificadas, sempre que isto non menoscabe a xestión dos asuntos municipais da súa competencia. Segundo: Darlle conta desta resolución darase conta ao Pleno na primeira sesión que teña lugar, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da súa sinatura.” Oroso 14 de decembro de 2016. O Alcalde. William Daniel Hordila Eroles.